open-index/open-wikipedia-markdown huggingface dataset:
לטאות קולר

**לטאות קולר** (שם מדעי: Crotaphytidae) היא משפחה בת 12 מינים של לטאות החיות במדבריות דרום ארצות הברית ובמקסיקו והם קרובותיהם הרחוקות של האיגואנה.

לטאות אלה בעלות לסתות גדולות, עיניים גדולות וחדות, שורה של פסים כהים על צווארם, המשווים לה מראה של קולר, וזנב ארוך. מזונם הוא קרניבורים והם אוכלים בעיקר חרקים, אך גם לטאות אחרות וחולייתנים קטנים אחרים. הם חסרות בלוטות קוצניות על ראשם וגופם.

## מיון
במשפחה זו 2 סוגים ו-12 מינים:

*משפחת **לטאות קולר** (Crotaphytidae)
**סוג לטאה נמרית (Gambelia)
***מין Gambelia copeii
***מין Gambelia sila
***מין Gambelia wislizenii
**סוג לטאת קולר (Crotaphytus)
***מין Crotaphytus antiquus
***מין Crotaphytus bicinctores
***מין לטאת קולר מצויה (Crotaphytus collaris)
****תת-מין Crotaphytus collaris auriceps
****תת-מין Crotaphytus collaris baileyi
****תת-מין Crotaphytus collaris collaris
****תת-מין Crotaphytus collaris fuscus
****תת-מין Crotaphytus collaris melanomaculatus
***מין Crotaphytus dickersonae
***מין Crotaphytus grismeri
***מין Crotaphytus insularis
***מין Crotaphytus nebrius
***מין Crotaphytus reticulatus
***מין Crotaphytus vestigium
[ממוזער|מרכז|[לטאת קולר מצויה (Crotaphytus collaris)|250px]]

## קישורים חיצוניים

*
וילת בית ג'וברין

וילת בית ג'וברין - מבט מכיוון מזרח. ניכר גרם המדרגות לגג|שמאל|ממוזער|250px
וילת בית ג'וברין - מבט מכיוון צפון|שמאל|ממוזער|250px
250px|ממוזער|פתח הכניסה הראשי לווילה
**וילת בית ג'וברין** הוא בית מגורים מפואר מדרום מערב לקיבוץ בית גוברין ששימש, לאחר הקמתו, למגורי משפחת אל-עזי. בתקופת מלחמת העצמאות ישבה בווילה מפקדה מצרית ובהמשך נוהלו במקום השיחות בין ישראל למצרים לפתרון בעיית כיס פלוג'ה. שימש תקופת מה כבסיס צבאי ונכון ל-2016 המקום נטוש. מוגדר כאתר מורשת מטעם המועצה לשימור אתרי מורשת בישראל (על אף שאין במקום שלט מטעם המועצה).

## ההיסטוריה של האתר
הווילה נבנתה על ידי שייח' עבדאללה אל-עזי עבור משפחתו. שבט אל-עזי הגיעו לשפלת יהודה מהר חברון וחלק מחבריו התיישב בכפר בית ג'יברין. בתקופה העות'מאנית רכשו קרקעות רבות בסביבת מגוריהם. עם תחילת תקופת המנדט (1917 עד 1948) עזבה המשפחה את הכפר והקימה כקילומטר מערבית משם כפר משלה. הכפר כלל כ-8 בתים והווילה של שייח' עבדאללה היה המפואר ביניהם. בניינים ידועים נוספים בכפר הם בית הקשתות ובית הרופא. הקמת הווילה והכפר נעשתה במסגרת עסקה עם הבריטים ובמסגרתה החכיר שייח' עבדאללה לבריטים שטח אדמה מצפון לכפר להקמתה של משטרת בית ג'וברין ובתמורה סיפקו הבריטים חשמל ומים לכפר.

שייח' עבדאללה עסק רבות בנדל"ן ובין השאר מכר קרקעות, בשפלת יהודה, לקק"ל ומסיבה זו נרצח ב-1946.

ב-1948 פלשה החטיבה המצרית הרביעית (בפיקוד הקולונל הסודני סייד טהא שכונה ה"נמר הסודני") לאזור פלוג'ה. אחת מיחידות החטיבה גרשה את בני המשפחה והקימה בווילה מפקדה צבאית. במהלך אוקטובר 1948 פעל צה"ל לנתק ולכתר את החטיבה. כחלק מתהליך הידוק הכיתור כבשה חטיבה 8 ב-27 באוקטובר 1948 את המשטרה ואת הווילה תוך שהמצרים נסוגים מערבה.

במהלך חודש נובמבר 1948 שימשה הווילה כאתר לשיחות בין ישראל למצרים לפתרון את בעיית כיס פלוג'ה. אחד מהמשתתפים במשא ומתן היה גמאל עבד אל נאצר (לכן נקראת הווילה גם בשם "הווילה של נאצר"). לאחר כישלון השיחות המשיכו כוחות צה"ל לשבת במקום על מנת להמשיך במצור על הכיס. לאחר מלחמת העצמאות שימש המקום כבסיס צבאי מספר שנים עד נטישתו. בשנות ה-70 נהרסו שישה משמונת בתי הכפר.

הווילה נמצאת על שביל ישראל.

## תיאור המבנה וסביבתו
שלוש קומות למבנה:
* קומה תחתונה ובה חדר גדול וחדר קטן. בחדר הגדול קיימת תוספת מאוחרת של תמיכות ברזל למניעת קריסת המבנה.
* קומה ראשונה ובה סלון גדול עם תקרה גבוהה ו-2 חדרים צדדיים. מהסלון יציאה מוגבהת למרפסת ולחצר.
* קומת הגג אליה עולים בגרם מדרגות חיצוני. גג שטוח ועל חלקו בנוי חדר בגודל בינוני.

הבית בנוי מאבני גזית מסותתות משני דגמים: סיתות חיצוני גס וסיתות עדין בחלק העליון. פתחי הבית מרובעים (בניגוד לבניה המקובלת של קשתות). משקופי הפתחים (חלונות ודלתות) נבנו מאבנים שנתמכו על ידי אבן הראשה. מסביב לבית ניכרים שרידים של טרסות ועצי פרי שהיו חלק מבוסתן.

## קישורים חיצוניים

* 
* למה קוראים לווילה העזובה ״הווילה של נאצר״ ?, באתר "נטוש", 30 במאי 2015
* 

## הערות שוליים

קטגוריה:אתרי מורשת במחוז דרום
קטגוריה:קהילות ויישובים ערביים שנחרבו במלחמת העצמאות
קטגוריה:מחוז הדרום: מבנים לשימור
קטגוריה:שביל ישראל
קטגוריה:ישראל: בסיסים שוממים
קטגוריה:בית גוברין
פוליצרוטיים

**פוליצרוטיים** (שם מדעי: **Polychrotinae**) היא משפחה של לטאות החיות ביערות אמריקה הדרומית ואמריקה המרכזית על עצים וקרובי משפחתם של האנוליסיים (Dactyloidae). בעבר גם היו חלק ממשפחה זו. במשפחה זו רק סוג אחד קיים - איגואנה ארוכת רגל (Polychrus) ובו 8 מינים. 

מינים אלה מזכירים אנוליסים מהסוגים Anolis וNorops. והם לטאות דקות בעלות גוף ירוק וזרועות ארוכות וחיות על ענפי העצים ביערות. הם ניזונים מחרקים שהם מוצאים וחוטפים במהירות.

## מיון
*משפחה **פוליצרוטיים** (Polychrotinae)
**סוג ומין יחיד Afairiguana avius - נכחד
**סוג איגואנה ארוכת רגל (Polychrus)
***מין Polychrus acutirostris
***מין Polychrus femoralis
***מין Polychrus gutturosus 
***מין Polychrus jacquelinae
***מין Polychrus liogaster
***מין Polychrus marmoratus 
***מין Polychrus peruvianus

## קישורים חיצוניים

קטגוריה:דמויי איגואנה
הבני

**הבני** או **תוכי אהבה** (שם מדעי: *Agapornis*) הוא סוג תוכים ממשפחת הדרראים החיים באפריקה שמדרום לסהרה ומין אחד חי במדגסקר.
## מאפיינים
ההבני הוא קטן, גופו ירוק ברובו, ראשו אפור עד ורוד ומקורו קטן וכהה. שמו מרמז על התנהגותו המונוגומית שכן פרטים בטבע נצפים יושבים זה מול זה במשך רגעים ממושכים על הענף.

כמרבית התוכים הוא ניזון בעיקר מפירות, ירקות, עשבים וזרעים. תזונתם של כמה מהמינים מתבססת על חרקים שונים הנמשכים כמותם לתאנים. זן אחד ניזון רק מתאנים צעירות, דבר המקשה על גידולם בשבי.

תוכי זה נפוץ בערבות אפריקה, באזורים הסמוכים למקורות מים ומשמש כחיית מחמד נפוצה ברחבי העולם. הוא אינו מסוגל לבטא מילים אך ניכר באינטליגנציה גבוהה. בדומה לרוב התוכים בשבי הוא מקבל צבעים שונים וכך מופיעים גם בגרסאות כחולות, אדמדמות ולבנות. תוחלת חייו בשבי נעה בין 10–15 שנים.

## מינים
בסוג 9 מינים:
*הבני צהוב ענק (*Agapornis personatus*)
* (*Agapornis fischeri*)  
*הבני ורוד פנים (*Agapornis roseicollis*)
*הבני ליליאני (*Agapornis lilianae*)
*הבני שחור לחי (*Agapornis nigrigenis*)
*הבני שחור כנף (*Agapornis taranta*) 
*הבני אדום ראש (*Agapornis pullarius*) 
*הבני אפור ראש (*Agapornis canus*) 
*הבני שחור קולר (*Agapornis swindernianus*)

## גלריה

Agapornis lilianae (Zambia).jpg
Agapornis roseicollis -Namibia-8.jpg
2009-0803-AgapTara-Ethiopia-BahirDar-016.jpg


## קישורים חיצוניים

* 

* 

קטגוריה:בעלי חיים שתוארו ב-1836
קטגוריה:טקסונים שתוארו בידי ג'ון פריידוקס סלבי
קטגוריה:דרראים
הבני ורוד-פנים

ממוזער|230px|ימין|תוכי אהבה בשביה

**הבני ורוד-פנים** (שם מדעי: *Agapornis roseicollis*) הוא מין של תוכי המצוי באפריקה הטרופית ושייך לסוג תוכי אהבה ממשפחת.

תוכי קטן יחסית באורך 17–18 ס"מ ומוטת כנפיים של 106 מ"מ בממוצע. הוא בעל נוצות ירוקות בהירות עם ראש בצבע אפרסק שנתן לו את שמו, כשהמצח יותר כהה משאר הפנים. העין בעלת פס לבן מסביבה והמקור אפור. השת כחול והרגליים ורודות בהירות. 

התוכי חי בלהקות קטנות בדרומה של אפריקה באנגולה, נמיביה, בוצוואנה ודרום אפריקה. הוא חי עד גובה 1,600 מ' מפני הים ומצוי בחורשות, סוואנות, אזורים תת-מדבריים וכן ליד מקורות מים, להם הוא זקוק כדי לשתות. הוא מצוי גם בערים אפריקניות רבות ומסתגל אליהן במהירות. הוא ניזון מפירות שונים ומזרעים, אותם הוא מפצח במקורו.

מין זה ידוע כתוכי-מחמד מבוקש ובעבר נלכדו רבים ממנו למטרה זו. עם זאת, כיום התוכי מוגן, אסור לסחור בו ומצב השימור שלו הוא ללא חשש. הפרטים המגודלים  בשבי מגוונים יותר בצבעיהם ויכולים להופיע גם בירוק כהה, כחול או אפור. 
גם בשבי הם ניזונים מזרעים. 
קשה מאוד להרבות אותם בשבי.

**תת-מינים**:
**Agapornis roseicollis catumbella*
**Agapornis roseicollis roseicollis*

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1818
קטגוריה:טקסונים שתוארו בידי לואי-פייר וייו
קטגוריה:דרראים
קטגוריה:נמיביה: עופות
קטגוריה:עופות הסוואנה האפריקנית
צבגון הבריכה

**צבגון הבריכה** או **צַבְגּוֹן תָּווּי** (שם מדעי: *Trachemys scripta*) הוא מין במשפחת צבים ביצתיים שבסדרת הצבים החי בטבע ביצות באמריקה הצפונית, אך גם הופץ ברחבי העולם כמין פולש, עקב היותו חיית מחמד מוצלחת וקלה לגידול.
## מאפיינים
הצבגון חי בביצות והוא בעל מאפיינים העוזרים לו לחיות במים: שריונו מעוגל ושטוח ובעל קשקשים חומים-ירוקים, נחיריו גדולים והוא מסוגל לעצור את נשימתו לזמן ממושך מתחת למים. הראש קטן ומפוספס בפסים ירוקים או צהובים לאורך הראש עם כתם אדום או צהוב באזור האוזן. הוא קטן מאוד ואורכו 13-25 ס"מ.

הוא חי בנהרות, אגמים וביצות שונים בארצות הברית עד מקסיקו. מזונו מורכב מרכיבים מהחי והצומח.

## תת-מינים
לצבגון הבריכה יש שלושה תת-מינים. הצבגון צהוב האוזן והצבגון אדום האוזן מתרבים ביניהם לעיתים ויוצרים מיני כלאיים:

*צבגון צהוב אוזן (*Trachemys scripta scripta*)
*צבגון אדום-אוזן (*Trachemys scripta elegans*) - הופץ בישראל כמין פולש
*צבגון קומברלנד (*Trachemys scripta troostii*) 

## קישורים חיצוניים

## הערות שוליים

קטגוריה:בעלי חיים שתוארו ב-1792
קטגוריה:טקסונים שתוארו בידי יוהאן דוד שופף
קטגוריה:צבים ביצתיים
קטגוריה:ארצות הברית: זוחלים
קטגוריה:בעלי חיים בביצות אמריקה הצפונית
גיאגינסקאיה

**גיאגינסקאיה** (ברוסית: **Гиагинская**, באדיגית: **Джэджэ**) היא עיירה () ברוסיה בצפון הרי קווקז, ממוקמת ברפובליקת אדיגיה, 33 קילומטר צפונית למייקופ. העיירה הוקמה ב-1862 על ידי הקוזאקים של קובן.

בעיירה יש תחנת רכבת ומוזיאון המספר את סיפורה של גיאגינסקאיה.

## קישורים חיצוניים

קטגוריה:אדיגיה: יישובים
קטגוריה:יישובים שהוקמו ב-1862
איגואנות מדגסקר

**איגואנות מדגסקר** (שם מדעי: Opluridae) היא משפחה בת 8 מינים של לטאות האנדמיות לאי מדגסקר שבאוקיינוס ההודי ליד חופי אפריקה וקרובות משפחתם של האיגואנות. לטאות אלה הן מהמינים הקדומים ביותר הקיימים במדגסקר, שריד מתקופה לפני כ-140 מיליון שנה כאשר מדגסקר הייתה חלק מיבשת אפריקה.

לטאות אלה בינוניות בגודלם עד אורך 40 ס"מ ונראות כמו חרדוניים בעלי זנב קשקשים קוצני. לחלקם ישנה ציצת קשקשים מאחורי ראשם. במינים רבים ישנה דו-צורתיות זוויגית והזכרים הגדולים יותר עוטים צבעי ראווה להרשמת הנקבות.

הם חיים בעיקר על הקרקע, אם כי כמה מינים חיים בין העצים ומחפשים חרקים או לטאות קטנות. כל המינים מטילי ביצים.

## מיון
*משפחת **איגואנות מדגסקר** (Opluridae)
**סוג כלרודון (*Chalarodon*)
***מין כלרודון מדגסקרינסיס (*Chalarodon madagascariensis*)
***מין *Chalarodon steinkampi*
**סוג איגואנה מלגשית (*Oplurus*)
***מין איגואנת צווארון מלגשית *(Oplurus cuvieri*)
***מין *Oplurus cuvieri*
***מין *Oplurus cyclurus*
***מין *Oplurus fierinensis*
***מין *Oplurus grandidieri*
***מין איגואנת דומריל מלגשית (*Oplurus quadrimaculatus*)

## קישורים חיצוניים

*
קטגוריה:דמויי איגואנה
איגואנה מלגשית

**איגואנה מלגשית** (שם מדעי: *Oplurus*) הא סוג של לטאות קוצניות ממשפחת איגואנות מדגסקר ובו 6 מינים. לטאות אלה חיות רק באי מדגסקר ומזכירות חרדונים בעלי זנב קוצני קשקשי. לטאות אלה חיות בעיקר על הקרקע החולית במדגסקר ומטילות ביצים בין החולות על הקרקע. הן טורפות חרקים ולטאות קטנות שהן תופסות.

## מיון
**סוג איגואנה מלגשית (Oplurus)
***מין איגואנת צווארון מלגשית (Oplurus cuvieri)
***מין Oplurus cuvieri
***מין Oplurus cyclurus
***מין Oplurus fierinensis
***מין Oplurus grandidieri
***מין איגואנת דומריל מלגשית (Oplurus quadrimaculatus)

## קישורים חיצוניים

קטגוריה:בעלי חיים שתוארו ב-1829
קטגוריה:איגואנות מדגסקר
קטגוריה:טקסונים שתוארו בידי ז'ורז' קיווייה
כיכר אביגדור המאירי

**כיכר אביגדור המאירי** היא כיכר בהר הצופים שבירושלים, הקרויה על שם המשורר אביגדור המאירי. בצידה הדרומי של הכיכר נמצא שער הכניסה הראשי אל קמפוס האוניברסיטה העברית בהר הצופים, בצידה הצפוני נמצא בית החולים הדסה הר הצופים, בצידה המזרחי נמצאת השכונה הערבית עיסאוויה ובצידה המערבי נמצאים מעונות הסטודנטים של האוניברסיטה. בסמוך לשער הכניסה הראשי של קמפוס האוניברסיטה נמצאת גם הכניסה אל הגן הבוטני הלאומי ממנו יוצא "שביל אביגדור המאירי" החוצה את כל הגן הבוטני, ובו שלט המנציח את שירו המפורסם - "מעל פסגת הר הצופים". בשנת 2013 כוסו כל ארבע פינות הכיכר בקירות הנצחה לזכר מייסדי האוניברסיטה. בצידה המערבי של הכיכר נמצאת אנדרטה לזכר יחידת מצוף 247, מחלקה של צה"ל שהוקמה בשנת 1954 לצורך שמירה על מובלעת הר הצופים שבשטח הירדני ושימשה עד לכיבוש הר הצופים כולו בשנת 1967.

## גלריה

קובץ:כיכר אביגדור המאירי - 3.jpg|לוח המייסדים לזכר האוניברסיטה העברית
קובץ:יחידת מצוף - 1.jpg|אנדרטה לזכר יחידת מצוף 247
קובץ:הגן הבוטני הלאומי ע"ש מונטגיו למפורט - הר הצופים.jpg|הכניסה אל הגן הבוטני הלאומי


## קישורים חיצוניים

*
קטגוריה:הר הצופים
אביגדור המאירי
משה כהן (טייס)

**משה כהן** (נולד ב-1955) הוא קצין צה"ל במילואים בדרגת אלוף-משנה, שירת כטייס מסוקים ומפקד טייסות בחיל האוויר. בעל צל"ש הרמטכ"ל על פועלו במבצע כחול וחום.

## ביוגרפיה
כהן התגייס לצה"ל ב-1973 והחל את שירותו בקורס טיס אותו סיים במגמת קרב. הוא עבר קורס אימון מבצעי ושירת בטייסת 110, טייסת מטוסי סקייהוק בבסיס רמת דוד. לאור רמת טיסה נמוכה חזר לבית הספר לטיסה ועבר הסמכה לטיס מסוקים. הוא שירת בטייסת 125 כטייס מסוקי סייפן. ב-1977 עבר לטייסת 160, טייסת מסוקי הקוברה AH-1 הראשונה בחיל האוויר. שימש מדריך בבית הספר לטיסה וסמ"ט ב' בטייסת 160. ב-1981 ערך את הגיחה המבצעית הראשונה שלו בתקיפה בלבנון ושירת כסגן מפקד הטייסת גם במלחמת לבנון הראשונה. ביולי 1983 מונה לסמ"ט א' של הטייסת וב-1984 מונה לראש מדור מסוקי קרב בלהק האוויר.

במרץ 1987 נקרא לפקד על טייסת 160 לאחר שמפקדה, סגן אלוף , נהרג בתאונה. בדצמבר 1988 נקרא לאתר ולחלץ חיילים מחטיבת גולני שנותרו מנותקים בעומק לבנון לאחר מבצע כחול וחום. על ביצוע החילוץ המורכב שבוצע תחת אש עוטר בצל"ש הרמטכ"ל. בנובמבר 1989 סיים את תקופת הפיקוד על הטייסת ומונה לראש צוות ההקמה של טייסת 113 כטייסת הראשונה של מסוקי ה-AH-64 אפאצ'י בחיל האוויר. הוא פיקד על הטייסת עד 1992.

לאחר לימודי ניהול פיננסי בארצות הברית מונה לראש מחלקה בלהק המודיעין ובתפקידו האחרון בשירות הקבע שירת במדריך במכללה לביטחון לאומי. שירת כטייס במילואים עד שנת 2000.

לאחר שחרורו מצה"ל כיהן כסמנכ"ל בחברת "תדיראן ספקטרלינק" וכיועץ ארגוני. כיהן כיו"ר עמותת "טק-קריירה" לקידום השתלבותם של קהילת יוצאי אתיופיה בישראל בתחום הטכנולוגי.

כהן נשוי ואב לחמישה.

## קישורים חיצוניים
*
* באתר הגבורה

קטגוריה:טייסי חיל האוויר הישראלי
קטגוריה:מעוטרי צל"ש הרמטכ"ל
קטגוריה:אלופי-משנה בחיל האוויר
קטגוריה:ישראלים שנולדו ב-1955
טרופידוריים

**טרופידוריים** (שם מדעי: Tropiduridae) היא משפחת לטאות דרום אמריקאיות המזכירות במראם איגואנות קטנות.

לטאות אלה חיות ברחבי אמריקה הדרומית וכן באיים טרינידד ואיי גלאפגוס במגוון בתי גידול חמימים, צחיחים ואף באזורים קרים כמו בארץ האש ובמורדות הרי האנדים. 

הטרופידוריים בעלות קשקשים קוצניים קצרים על גופם והם טפסני עצים וסלעים. הם ניזונים מחרקים קטנים וגם מעלים ופירות. רובם הגדול מטילים ביצים אך חלקם משריצי ולדות .

## מיון
*משפחת **טרופידוריים** (Tropiduridae)
**סוג לטאת לבה (*Microlophus*)
**סוג *Eurolophosaurus*
**סוג *Plica*
**סוג *Stenocercus*
**סוג ומין יחיד *Strobilurus torquatus*
**סוג *Tropidurus*
**סוג *Uracentron*
**סוג ומין יחיד *Uranoscodon superciliosus*

## גלריה

קובץ:Microlophus peruvianus.jpg
קובץ:Flickr - ggallice - Roosting lizard.jpg
קובץ:Galápagos lava lizard (Microlophus albemarlensis) female.jpg|לטאת לבה גלאפגוס
קובץ:Lava Lizard female Santa Cruz.jpg


## קישורים חיצוניים

*
קטגוריה:בעלי חיים שתוארו ב-1843
קטגוריה:טקסונים שתוארו בידי תומאס בל
קטגוריה:דמויי איגואנה
מרטינוס פרטוריוס

**מרטינוס וסל פרטוריוס** (בהולנדית: **Marthinus Wessel Pretorius**; 17 בספטמבר 1819 – 19 במאי 1901) היה מדינאי אפריקאנרי אשר כיהן לפרקים ולעיתים במקביל כנשיא הרפובליקה הדרום אפריקאית ומדינת אורנג' החופשית.

## קורות חייו
פרטוריוס נולד בעיירה קטנה בשוליה המזרחיים של מושבת הכף הבריטית, למשפחת חוואים. בשנת 1838, בעודו בן 19, יצא עם שאר משפחתו ועם אפריקאנרים רבים אחרים לטרק הגדול. אביו, אנדריס פרטוריוס, היה אחד מהמנהיגים המאוחרים של הטרק הגדול, ובמסגרתו הם נדדו ברחבי דרום אפריקה של ימינו על פני מאות קילומטרים וניהלו קרבות שונים מול האוכלוסייה הילידית השחורה. לאחר הקמת רפובליקת נטאליה, שאביו היה מנהיגה העיקרי, הוא קבע את מגוריו בפיטרמריצבורג בירתה, ושם התחתן בשנת 1841. עם סופה של הרפובליקה בשנת 1845, עזב עם אביו צפונה.

בשנת 1853 נפטר אביו של פרטוריוס, ועקב כך הפך בעיני רבים ליורשו הטבעי בהנהגת העם האפריקאנרי. הדבר סייע לו בשנת 1857 להיבחר לנשיא הראשון של הרפובליקה הדרום אפריקאית, המדינה האפריקאנרית העיקרית שהוקמה בדרום אפריקה. כשלוש שנים מאוחר יותר, בעודו מכהן כנשיא מדינתו, בראשית שנת 1860 רץ פרטוריוס לבחירות לנשיאות במדינת אורנג' החופשית, שכנתה מדרום של הרפובליקה הדרום אפריקאית. הוא זכה, והחל לכהן במקביל כנשיא בשתי המדינות. מצב יוצא דופן זה נמשך כשמונה חודשים, עד ספטמבר אותה השנה, אז הודח ממשרת נשיא הרפובליקה הדרום אפריקאית. עם זאת, הוא המשיך לכהן כשלוש שנים נוספות כנשיא מדינת אורנג' החופשית. 

בשנת 1863 פרש פרטוריוס מתפקידו וחזר לרפובליקה הדרום אפריקאית, שם נבחר מחדש לנשיאות כשנה לאחר מכן. בשבע השנים הבאות, עד שלהי שנת 1871, כיהן פרטוריוס כנשיא הרפובליקה הדרום אפריקאית, אז הזדמן לו גם להטביע את עיקר חותמו ההיסטורי. פרטוריוס זכה לבסוף גם לתקופת כהונה שלישית כנשיא הרפובליקה במהלך שנות מלחמת הבורים הראשונה, אז כיהן בטריומווירט יחד עם פול קרוגר ופיט ג'וברט בין השנים 1880 ו-1883.

עם סיום כהונתו כנשיא במאי 1883, פרש פרטוריוס מהחיים הציבוריים והלך להתגורר בעיירה פוצ'פסטרום הפריפריאלית. במאי 1901 נפטר.

## ראו גם

## קישורים חיצוניים
* 

קטגוריה:נשיאי מדינות
קטגוריה:הרפובליקה הדרום-אפריקאית: אישים
קטגוריה:מדינת אורנג' החופשית: אישים
קטגוריה:אפריקאנרים
קטגוריה:ילידי 1819
קטגוריה:נפטרים ב-1901
אגתוקלס (בן ליסימכוס)

**אַגַתֿוֹקְלֶס** (ביוונית: **Ἀγαθοκλῆς**; ? - 284 לפנה"ס) היה יורש העצר של תראקיה, בנו של הדיאדוך ליסימכוס. נרצח ביוזמתה של אמו החורגת ארסינואי השנייה.

## ביוגרפיה
אגתוקלס היה בנו הבכור של הדיאדוך ליסימכוס, שהיה מלך תראקיה. אמו הייתה ניקיאה, אצילה מוקדונית, בתו של המצביא הנודע אנטיפטרוס. היו לו שתי אחיות: ארסינואי הראשונה, שמאוחר יותר נישאה לתלמי השני מלך מצרים ואורידיקה, שמאוחר יותר נישאה לאנטיפטרוס השני, מלך מוקדון, בנו של קסנדרוס. אגתוקלס נישא לליסנדרה, בתם תלמי הראשון ואורידיקה, ובעצם בת דודתו מצד אמו.

סביב שנת 292 לפנה"ס, אגתוקלס השתתף במלחמה של אביו נגד דרומיכטס מלך הגטים. לטענת דיודורוס, אגתוקלס נפל בשבי הגטים אולם דרומיכטס נהג בו יפה, שחרר אותו ושלח אותו לאביו, בתקווה לשפר את היחסים איתו. המחווה לא הביאה את התוצאות המבוקשות והמאבקים נמשכו. פלוטרכוס מוסר טענה אחרת, על פיה לא אגתוקלס אלא ליסימכוס עצמו נפל בשבי. פאוסניאס אינו בטוח איזו מן הגרסאות נכונה. בסופו של דבר הסכים אביו להסכם שלום עם הגטים.

בשנת 287 לפנה"ס הוא נשלח בידי אביו כדי להילחם בדמטריוס פוליורקטס מלך מוקדון. דמטריוס שלל מליסימכוס את לידיה ואת קאריה, אולם במסע צבאי מוצלח, אילץ אותו אגתוקלס לסגת משם. אגתוקלס היה פופולרי בחצר המלוכה, והיה היורש המועדף. עם זאת, בשנת 299 לפנה"ס נישא אביו לנסיכה המצרית ארסינואי השנייה, שהייתה אחותה למחצה של אשתו של אגתוקלס, ליסנדרה. ארסינואי רצתה שהבנים שהיא ילדה לליסימכוס ירשו את הכתר ולא אגתוקלס. לפיכך היא האשימה את אגתוקלס בבגידה ובניסיון לרצוח את אביו. פאוסניאס אף מוסר סיפור, על פיו היא התאהבה באגתוקלס, ומשלא נענה לה החליטה לנקום בו. כך או כך, בשנת 284 לפנה"ס הוא הוצא להורג באמצעות רעל.

אשתו ליסנדרה, חששה גם היא מפני אריסנואי, ויחד עם ילדיו ועם אחיה תלמי קראונוס, נמלטה אל מלך האימפריה הסלווקית, סלאוקוס הראשון, והשניים הפצירו בו לנקום את מותו של אגתוקלס. בו בזמן, פילטרוס, שהיה מופקד על האוצר של ליסימכוס, שמע על הירצחו של אגתוקלס ופחד מהמשך מעשיה של ארסינואי ושלח שליח אל סלאוקוס להצהיר על נאמנותו ולהפקיד בידיו את אוצרו של ליסימכוס. כאשר שמע על כך ליסימכוס, הוא חצה לאסיה הקטנה ותקף את צבאו של סלאוקוס ומת במהלך קרב קורופדיום, שהתרחש בשנת 281 לפנה"ס.

## הערות שוליים

קטגוריה:יוונים הלניסטיים
קטגוריה:אישים שחיו במאה ה-3 לפנה"ס
לטאות דרווין

**לטאות דרווין** (שם מדעי: Leiosauridae) היא משפחת לטאות החיות באמריקה הדרומית במדינות ברזיל, פרגוואי, אורוגוואי וארגנטינה מהאמזונאס ונהר מדיירה בצפון עד לארץ האש בדרום.
לטאות אלה הן קרובותיהן של האיגואניים ושל הטרופידוריים ולהן זנבות ארוכים, צבעים בולטים ועיניים בולטות וחדות. רוב המינים חיים על הקרקע, אך חלקם גם בין העצים. הם ניזונים בעיקר מחרקים ומפרוקי-רגליים אחרים. משפחה זו כוללת 36 מינים.

לטאות אלה קרויות ע"ש צ'ארלס דרווין, ההוגה של תורת האבולוציה שגם חקר את פני אמריקה הדרומית ונתקל באיגואנה *Diplolaemus darwinii*, ממנה שם המשפחה.

## מיון
**סוג *Diplolaemus* - בו 4 מינים
**סוג *Leiosaurus* - בו 4 מינים
**סוג *Pristidactylus* - בו 10 מינים

## קישורים חיצוניים

קטגוריה:דמויי איגואנה
לטאות מסולסלות-זנב

**לטאות מסולסלות-זנב** (שם מדעי: Leiocephalidae) היא משפחת לטאות החיות בין העצים באיים הקאריביים והם קרובי משפחתם של האיגואנות ושל החרדוניים. משפחה זו נחשבת לעיתים לתת-משפחה של טרופידוריים והם אכן דומים להם. אורכם 5-14 ס"מ והם בעלי פסים קטנים על גופם, ראש קטן ורגליים ארוכות. הם מטפסים על עצים או סלעים רוב זמנם. במשפחה זו סוג יחיד - לטאה מסולסלת-זנב (*Leiocephalus*) ובו 29 מינים.

## מיון
*משפחת **לטאות מסולסלות-זנב** (Leiocephalidae)
**סוג **לטאה מסולסלת-זנב** (*Leiocephalus*)
***מין *Leiocephalus anonymous*
***מין* Leiocephalus apertosulcus*
***מין* Leiocephalus barahonensis*
***מין* Leiocephalus carinatus*
***מין* Leiocephalus cubensis*
***מין* Leiocephalus cuneus*
***מין* Leiocephalus endomychus*
***מין* Leiocephalus eremitus*
***מין* Leiocephalus etheridgei*
***מין* Leiocephalus greenwayi*
***מין* Leiocephalus herminieri*
***מין* Leiocephalus inaguae*
***מין* Leiocephalus jamaicensis*
***מין* Leiocephalus loxogrammus*
***מין* Leiocephalus lunatus*
***מין* Leiocephalus macropus*
***מין* Leiocephalus melanochlorus*
***מין* Leiocephalus onaneyi*
***מין* Leiocephalus personatus*
***מין* Leiocephalus pratensis*
***מין* Leiocephalus psammodromus*
***מין* Leiocephalus punctatus*
***מין* Leiocephalus raviceps*
***מין* Leiocephalus rhutidira*
***מין* Leiocephalus schreibersii*
***מין* Leiocephalus semilineatus*
***מין* Leiocephalus stictigaster*
***מין* Leiocephalus vinculum*

## קישורים חיצוניים

קטגוריה:בעלי חיים שתוארו ב-1827
קטגוריה:טקסונים שתוארו בידי ג'ון אדוארד גריי
קטגוריה:דמויי איגואנה
ליולמיים

[ממוזער|לטאת ''Liolaemus nitidus'' ב[מדבר אטקמה]]
**ליולמיים** (שם מדעי: Liolaemidae) היא משפחת לטאות אמריקאיות בינוניות וקרובותיהם הרחוקות של האיגואנות. לטאות אלה חיות בטבע בדרומה של אמריקה הדרומית מהרי האנדים בפרו ובוליביה, דרך צ'ילה ועד לארץ האש שבארגנטינה. משפחה זו כוללת כ-340 מינים.

לטאות אלה מסתגלות הן לתנאי אקלים חמים במיוחד כמו מדבר אטקמה והן לקרים ביותר, והן נמצאות רוב הזמן בצל כדי לא להיחשף לתנאים כאלה. זנבם ארוך וגופם שטוח וחלקם יולדים צאצאים חיים. מזונם של אחדים הוא צמחוני ואחרות צדות חרקים ויצורים דומים.

בעבר נחשבו לתת-משפחה של טרופידוריים.

## מיון
**סוג ומין יחיד Ctenoblepharys adspersa
**סוג Liolaemus - בו 225 מינים, ביניהם ליולמוס פביאנס
**סוג Phymaturus - בו 42 מינים

## קישורים חיצוניים

*
ארטם קראבץ

**ארטם אנטוליוביץ' קראבץ** (באוקראינית: **Артем Анатолійович Кравець**; נולד ב-3 ביוני 1989) הוא כדורגלן עבר אוקראיני ששיחק בעמדת החלוץ.

## קריירה
קראבץ התחיל את הקריירה שלו במחלקות נוער מקומיות עד שבגיל 15 הצטרף לאקדמיה לכדורגל של דינמו קייב. בעונת  הצטרף לקבוצת המילואים של המועדון בה זיהה מאמנו את הפוטנציאל הטמון בקראבץ ובאותה עונה גם ערך את הופעת הבכורה שלו בקבוצה הבוגרת בליגת העל האוקראינית ועונה לאחר מכן הבקיע את שער הבכורה שלו במועדון. למרות שמיעט לשחק בליגה קראבץ רשם 10 הופעות במסגרת גביע אופ"א בעונת  וכבש שני שערים בתיקו 2-2 נגד ולנסיה שעזרו לקבוצתו להעפיל לשמינית גמר המפעל. בעונת  החל קראבץ לסבול מסדרת פציעות אשר מנעו ממנו להשתלב בהרכב הקבוצה. בקיץ  הושאל לארסנל קייב על מנת לצבור דקות משחק וכבר בתחילת העונה כבש 3 שערים ב-10 משחקים, אך הוא סיים את העונה מוקדם בגלל פציעה. בעונת  חזר קראבץ לדינמו קייב כאשר בעונה זו הוא הצליח להשתלב בהרכב הקבוצה והיה מלך השערים של קבוצתו עם 15 שערים ב-24 משחקים ובסיום העונה אף זכה עם קבוצתו בדאבל. ב-4 בינואר 2016 הושאל לשטוטגרט מהבונדסליגה עד לסיום העונה. ב-30 באוגוסט 2016 הצטרף לגרנדה בהשאלה עד לסיום העונה. בינואר 2018 חתם על חוזה לשלוש וחצי שנים עם הקבוצה הטורקית קייסריספור.

ב-26 במרץ 2008 זומן לראשונה לסגל נבחרת אוקראינה לקראת משחק ידידות נגד  סרביה, אך הוא שוחרר מהסגל עקב פציעה. ב-8 בפברואר 2009 ערך את הופעת הבכורה שלו בנבחרת במשחק ידידות נגד רומניה. ב-9 ביוני 2015 הבקיע את שער הבכורה שלו בנבחרת בניצחון 1-2 נגד גאורגיה.

## תארים
; דינמו קייב
*ליגת העל האוקראינית: , 
*הגביע האוקראיני: 

## קישורים חיצוניים

קטגוריה:כדורגלנים אוקראינים
קטגוריה:חלוצי כדורגל אוקראינים
קטגוריה:דניפרודזרז'ינסק: כדורגלנים
קטגוריה:כדורגלני דינמו קייב
קטגוריה:כדורגלני ארסנל קייב
קטגוריה:כדורגלני שטוטגרט
קטגוריה:כדורגלני גרנדה
קטגוריה:כדורגלני קייסריספור
קטגוריה:כדורגלני קוניאספור
קטגוריה:כדורגלני סקאריאספור
קטגוריה:כדורגלני נבחרת אוקראינה
קטגוריה:אוקראינים שנולדו ב-1989
תחרות היופי הבין-לאומית

שמאל|ממוזער|המתמודדות בתחרות ב-1930|612x612 פיקסלים
**תחרות היופי הבין-לאומית** (באנגלית: **International Pageant of Pulchritude**) היא תחרות יופי שהחלה ב-1926, והייתה לתחרות היופי הבינלאומית הראשונה בהיסטוריה. התחרות נערכה לראשונה בטקסס והתקיימה בפעם אחרונה בבלגיה ב-1935.

התחרות הראשונה אורגנה בעיר גלווסטון, שבטקסס על מנת למשוך תיירים לעיר. לפני כן היו תחרויות יופי מקומיות בארצות הברית עוד מהמאה ה-19. אולם באירוע זו הוחלט לקיים תחרות בהשתתפות מתמודדות מרחבי העולם.

הפרס לזוכה במקום הראשון היה 2,000 דולר. האירוע סוקר רבות בתקשורת בארצות הברית. התחרות חולקה לשני אירועים, בערב הראשון הכתירו את מיס ארצות הברית, ובערב השני הכתירו את מיס תבל. 

תחרות זו שימשה השראה לתחרויות מיס ארצות הברית ומיס תבל המודרניות.

בשנת 1930 בתחרות זכתה נטה דושאטו, נציגת בלגיה.

## קישורים חיצוניים

*
אובלפריים

**אובלפריים** (שם מדעי: Eublepharidae) היא משפחה של לטאות מאינפרא-סדרה דמויי שממיות החיות במדבריות באסיה, אפריקה ואמריקה הצפונית. הן דומות לשממיות אך חסרות את הכפות הנצמדות שעוזרות לשממיות לטפס ועפעפיהן לא שקופים. הן חיות באזורים חמים ויוצאות לשוטט בשעות החשיכה. הן ניזונות בעיקר מחרקים ויכולות לצום זמן רב. משפחה זו כוללת 48 מינים.

חלק מבני המשפחה הם חיות מחמד נפוצות כמו שממית מנומרת (*Eublepharis macularius*).

## מיון
במשפחה ישנם 6 סוגים:
* משפחה **אובלפריים** (Eublepharidae)
**סוג ומין יחיד *Aeluroscalabotes felinus*
**סוג עפעפית אמריקה (*Coleonyx*)
**סוג עפעפית אסיה (*Eublepharis*)
**סוג *Goniurosaurus*
**סוג *Hemitheconyx*
**סוג *Holodactylus*

## קישורים חיצוניים

*
קטגוריה:בעלי חיים שתוארו ב-1883
קטגוריה:טקסונים שתוארו בידי ז'ורז' אלבר בולנז'ר
מלחמה ושלום (סדרה, 1972)

**מלחמה ושלום** (באנגלית: **War and Peace**) היא סדרת טלוויזיה משנת 1972, עיבוד לרומן "מלחמה ושלום" מאת לב טולסטוי. הסדרה שודרה ב-20 חלקים החל מ-28 בספטמבר 1972.

העיבוד הטלוויזיוני של ה-BBC לרומן האפי של טולסטוי הוא על אהבה ועל אובדן ומתרחש על רקע המלחמות הנפוליאוניות. אנתוני הופקינס העומד בראש צוות השחקנים מגלם את פייר בזוחוב, מורג הוד היא נטשה רוסטובה היפה והאימפולסיבית, אלן דובי הוא אנדריי בולקונסקי הגיבור הקודר, ודייוויד סוויפט בתפקיד נפוליאון, שלהחלטתו לפלוש לרוסיה ב-1812, יש השלכות מרחיקות לכת על פייר ועל משפחות רוסטוב ובולקונסקי.

דייוויד קונרוי הפיק את הסדרה בת עשרים החלקים. מטרתו הייתה להעביר את העלילה ואת הדמויות מהרומן של טולסטוי לדרמה טלוויזיונית באורך 15 שעות. את התסריט כתב ג'ק פולמן וביים ג'ון דייוויס. סצנות המלחמה של הסדרה "מלחמה ושלום" צולמו ביוגוסלביה. מעצב ההפקה דון הומפריי זכה בפרס באפט"א לטלוויזיה על עבודתו בסדרה.

גרסה זו שונה מעיבודים קודמים שנעשו לרומן בכך שמופיעים בה דמויות משנה רבות - בולטת בהן דמותו של קאראטייב בגילומו של הארי לוק .

## צוות השחקנים

## הפצה ב-DVD
ב-2005 הופצה הסדרה באזור 2 באריזה של ארבעה DVD בהפצת "DD Home Entertainment". לסט צורפה חוברת מאוירת שכתב אנדי פריסטנר על תהליך יצירת הסדרה.

## ראו גם
* מלחמה ושלום (סרט, 1956) - סרט קולנוע משנת 1956 בבימויו של קינג וידור
* מלחמה ושלום (סרט, 1968) - סרט קולנוע סובייטי בבימויו של סרגיי בונדרצ'וק
* מלחמה ושלום (סדרה, 2016) - סדרת טלוויזיה משנת 2016

## קישורים חיצוניים
* 

* רשימה של פרקי הסדרה מלחמה ושלום באתר ה-BBC

## הערות שוליים

קטגוריה:סדרות טלוויזיה בריטיות שעלו לשידור בשנות ה-1970
קטגוריה:סדרות דרמה בריטיות
קטגוריה:סרטים המבוססים על "מלחמה ושלום"
עד כאן: תנועת השלום האוניברסיטאית

**עד כאן: תנועת השלום האוניברסיטאית** הייתה תנועה שרוכזה בידי מרצים באוניברסיטת תל אביב שפעלה בשנים 1995-1987, עד לאחר חתימת הסכמי אוסלו, בקריאה לסיום הכיבוש ומשא ומתן עם אש"ף.

התנועה הוקמה על ידי משה שוקד בעקבות תגובות למכתב למערכת שכתב לעיתון "הארץ" נגד הכיבוש. גרעין התנועה כלל כשלושים מאנשי הסגל האקדמי הבכיר של אוניברסיטת תל אביב, שאליהם הצטרפו אקדמאים מהאוניברסיטה העברית בירושלים ומהאוניברסיטה הפתוחה.

## לקריאה נוספת

* Moshe Shokeid, **Can academics change the world: An Israeli anthropologist’s testimony on the rise and the fall of a protest movement on campus**, New York, Berghahn, 2020

## קישורים חיצוניים
* 
* משה שוקד, "עד כאן": ארגון אוניברסיטאי נגד הכיבוש
* 

קטגוריה:ארגוני שמאל בישראל
אפאמה השנייה

**אפאמה** או **אפאמי** (ביוונית: **Ἀπάμα**; נולדה אחרי 292 לפנה"ס) הייתה נסיכה סלאוקית אשר נישאה למאגס, שליט קירנה. ככל הנראה הייתה אמה של ברניקי הראשונה מלכת מצרים.

## ביוגרפיה
אפאמה הייתה בתו של אנטיוכוס הראשון ("המושיע") מלך הממלכה הסלאוקית וסטרטוניקה מסוריה. מצד אביה, סבה וסבתה היו סלאוקוס הראשון ("המנצח") ואפאמה הראשונה  (שעל שמה ככל הנראה נקראה). מצד אמה, סבה וסבתה היו דמטריוס פוליורקטס מלך מוקדון ופילה  בת אנטיפטרוס. סביר להניח שהיא נולדה אחרי שנת 292 לפנה"ס.

בשנת 275 או 274 לפנה"ס, השיא אותה אביה למאגס שליט קירנאיקה, באזור לוב של ימינו. הנישואים נועדו לחזק את היחסים בין אנטיוכוס למאגס, שהכריזו שניהם מלחמה על תלמי השני מלך מצרים, שהיה אחיו החורג של מאגס. יוסטינוס טוען שמאגס היה נשוי לאשה בשם "ארסינואי",  אולם כיום מקובל להניח שהוא התבלבל בשמות וכי ארסינואי היא למעשה אפאמה. היא ילדה למאגס בת אחת, ברניקי השנייה.

בשנת 250 לפנה"ס מת מאגס, ועל ערש דווי ציווה להשיא את ברניקי לתלמי השלישי ("גומל החסד"), יורש העצר של מצרים, וזאת כדי לסיים את הסכסוך הקירני-מצרי. עם זאת, אפאמה, שאביה היה אויב מושבע של מצרים, לא יכלה להסכים לנישואים כאלו, שלמעשה יגבירו את כוחה של מצרים. לפיכך, היא הזמינה את הנסיך המוקדוני דמטריוס הנאה, בנו של דמטריוס פוליורקטס, לבוא לקירנה ולהינשא לברניקי. יוסטינוס מוסיף לסיפור נופך רומנטי כאשר הוא טוען שלמעשה אפאמה הייתה מאוהבת בדמטריוס והזמינה אותו לקירנה רק כדי שתוכל לקיים אתו רומן. כך או כך, ברניקי עצמה לא יכלה לסבול את המצב המשפיל, וגם סביר להניח שהיא תמיד רצתה להיות מלכת מצרים. היא הנהיגה קשר, במהלכו רצחה במו ידיה את דמטריוס בחדר המיטות של אפאמה. עם זאת, היא חסה על אמה והותירה אותה בחיים.

גורלה של אפאמה לאחר מכן לא ידוע. ברניקי נישאה לתלמי השלישי, וכך אוחדו מצרים וקירנה סופית.

## קישורים חיצוניים
* אפאמה/אריסנואי באתר Ptolemaic Dinasty  
* אפאמה השנייה באתר livius 

## הערות שוליים

קטגוריה:נסיכות בעת העתיקה
קטגוריה:בית סלאוקוס
קטגוריה:נשים במאה ה-3 לפנה"ס
רמי אבודרהם

**רמי אבודרהם** (נולד ב-4 ביוני 1975) הוא קצין צה"ל בדרגת אלוף, המשרת כראש אגף הטכנולוגיה והלוגיסטיקה. שירת כראש מטה וראש חטיבת התכנון בזרוע היבשה, ראש החטיבה הטכנולוגית ליבשה, ראש מטה פיקוד המרכז, כראש מחלקת תכנון וארגון בזרוע היבשה וכמפקד עוצבת שלהבת האש (אגד ארטילרי 425) ובית הספר לתותחנות שדה.

## ביוגרפיה
אבודרהם גדל בגבעת אבני, בוגר ישיבה תיכונית. עם גיוסו לצה"ל בשנת 1993 שובץ אבודרהם בחיל התותחנים ושירת בגדוד נמר (405). הוא יצא לקורס קציני חת"ם ועם סיומו שב לגדוד. בשנת 1996, בעת מבצע ענבי זעם פיקד על סוללה בתוך רצועת הביטחון. אבודרהם שימש במספר תפקידי פיקוד בחיל ובוגר המכללה לפיקוד ומטה. בשנים 2007–2009 שימש כמפקד גדוד 405 "נמר". בשנים 2009–2011 פיקד אבודרהם על ההכש"ל (בא"ח תותחנים) ובתפקידו הבא פיקד על יחידת מורן.

בשנת 2013 הועלה אבודרהם לדרגת אל"ם ומונה למפקד מרכז האש באוגדת הבשן 210 כשבמקביל, שירת כמפקד אגד ארטילרי 209. בשנת 2015 מונה למפקד עוצבת שלהבת האש, אגד 425, בית הספר לתותחנות וסיוע האש ביבשה (מחנה שבטה). עם הגיעו לאגד 425 הוביל אבודרהם את תהליך הפיכת בית הספר לאגד ארטילרי בעל מחויבות אופרטיבית.

ביוני 2019 הועלה לדרגת תא"ל ומונה לראש מטה פיקוד המרכז.

ב-10 באוגוסט 2022 נכנס אבודרהם לתפקיד ראש החטיבה הטכנולוגית ליבשה במקום טל אהרון שפרש. באוגוסט 2024 מונה אבודרהם לראש מטה זרוע היבשה.

באוגוסט 2025 הועלה לדרגת אלוף, ובספטמבר 2025 נכנס לתפקיד ראש אגף הטכנולוגיה והלוגיסטיקה.

אבודרהם נשוי ללירון ואב לשלושה, ומתגורר בהרצליה. בעל תואר ראשון בהנדסת תעשייה וניהול בהצטיינות ותואר ראשון נוסף בכלכלה ומנהל עסקים באוניברסיטת אריאל, בעל תואר שני בביטחון לאומי באוניברסיטת חיפה. בוגר תוכנית המנהיגות הבכירה של קרן וקסנר.

## קישורים חיצוניים

* לקראת כנס היבשה והלוגיסטיקה, ראיון מיוחד עם מפקד שבטה שאומר: "פגז הארטילריה המדויק קרוב מתמיד", באתר ישראל דיפנס, 7 במאי 2017

## הערות שוליים

קטגוריה:מפקדי יחידת מורן
קטגוריה:מפקדי גדודים בחטיבה 282
קטגוריה:מפקדי אגד ארטילרי 209
קטגוריה:מפקדי בית הספר לתותחנות שדה
קטגוריה:בוגרי ישיבות תיכוניות
קטגוריה:בוגרי אוניברסיטת אריאל בשומרון
קטגוריה:בוגרי אוניברסיטת חיפה
קטגוריה:אלופי צה"ל
קטגוריה:ראשי מטה פיקוד המרכז
קטגוריה:ראשי מחלקת תכנון וארגון בזרוע היבשה
קטגוריה:קציני אגף הטכנולוגיה והלוגיסטיקה
קטגוריה:קציני צה"ל בוגרי תוכנית המנהיגות הבכירה של קרן וקסנר
קטגוריה:יישובים קהילתיים: אישים
קטגוריה:מועצה אזורית הגליל התחתון: אישים
קטגוריה:ראשי מטה זרוע היבשה
קטגוריה:ישראלים שנולדו ב-1975
זיו-כישורית

**זיו כישורית** הוא בית ספר תיכון על אזורי ודמוקרטי לחינוך מיוחד, הממוקם ליד קיבוץ כישור, סמוך לכרמיאל. בית הספר הוקם בשנת 2003 בתוך קיבוץ כישור ובשנת 2014 עבר למבנה ליד הקיבוץ. בית הספר ייחודי בכך שהוא גם בית ספר לחינוך מיוחד וגם מיישם בתוכו את עקרונות החינוך הדמוקרטי. 

תלמידי בית הספר גרים בכל אזור הצפון. בכל כיתה יש כ-12 תלמידים ולהם שלושה מחנכים.

## פעילויות
***הפרלמנט** - אחת לחודש מתקיים פרלמנט המשפיע על חיי בית הספר. בפרלמנט התלמידים יכולים להשמיע את קולם ואף להשפיע על הקיים. הפרלמנט מורכב מתלמידים ומצוות בית הספר ולכולם יש קול שווה בהצבעה. בכל פרלמנט דנים על נושא אחר הקשור לחיי בית הספר. לדוגמה, בחודש פברואר 2016 דנו בפרלמנט על חוק חדש שנקרא "חוק הטלפונים", על פיו כל בוקר התלמידים יפקידו את מכשירם האישי בידם של המורים עד הפסקת הצהריים ובה יקבלו את מכשירם חזרה לשימוש חופשי. בחודש מרץ אותה שנה דנו בפרלמנט במה ישקיעו את כסף הסדנאות.
***תל"א - תוכנית לימודים אישית** - בזיו כישורית לתלמיד ישנה אפשרות לבחור לעצמו את תוכנית הלימודים האישית מתוך כמה אפשרויות, אם כי ישנם שיעורי חובה לכל התלמידים.
***ימי עבודה** - מתקיים יום עבודה פעם בשבוע. במהלכו מופעלות מספר סדנאות שבהן מיוצרים מוצרים שונים, שההכנסות ממכירתם משמשות לקניית פריטים לבית הספר או למימון טיולים. הסדנאות הקיימות בבית הספר הן: סדנת נגרות, סדנת ייצור תיקים מעיתונים ממוחזרים, סדנת אפייה בשם 'קונדישורית', סדנת אימוג'י המייצרת בובות קטנות - שהומצאה ומונחית על ידי אחת התלמידות, סדנת יזמות בה עובדים עם חוטי טריקו, בקשירה או סריגה ומייצרים תיקים ושטיחים. בנוסף לכך, בימי הסדנאות יוצאים כמה תלמידים להתנדב בפתחון לב בכרמיאל. ואחרים עובדים באופן עצמאי בקהילה בהתנדבות ללא שכר, בעבודות כמו : גן חיות, ספריה ציבורית, מרכז יום לקשיש, גן ילדים ועוד.
***שירות לאומי** - בוגרי בית הספר המעוניינים לשרת את המדינה בשירות המקביל לשירות הצבאי מצטרפים בשנת הלימודים האחרונה שלהם לשירות לאומי. הם עובדים במקום שנקבע להם ארבעה ימים בשבוע, מקום זה חייב להיות במגזר הציבורי. כמו בתי חולים, בתי אבות, גני ילדים וכו'. יום אחד בשבוע נפגשים בבית הספר ללמידה, ליווי ועיבוד. בתום השנה הם מקבלים מענק, כמו חייל משוחרר, ומי שמעוניין יכול להמשיך שנה נוספת.

## קישורים חיצוניים

* 
* מידע על בית הספר מאתר הכפר 'כישורית'

קטגוריה:תיכונים אזוריים
קטגוריה:בתי ספר דמוקרטיים בישראל
קטגוריה:ישראל: מוסדות לחינוך מיוחד
קטגוריה:מועצה אזורית משגב
קטגוריה:כישור (קיבוץ)
תחושתיות

**תחושתיות** או **סנטיינטיות** (**sentience**) היא היכולת להרגיש מצוקה או רווחה נפשית או פיזית. לתחושתיות יש תפקיד מרכזי בשיח על זכויות בעלי החיים, משום שהיא אחת הדרכים מהן נטענת חובה מוסרית של בני האדם ביחס לבעלי חיים, כיצורים שיכולים להרגיש סבל או הנאה.

פילוסופים מהמאה ה-18 השתמשו במושג זה על מנת להבחין בין היכולת לחשוב בהיגיון לבין היכולת להרגיש. בפילוסופיה המזרחית, תחושתיות היא יכולת להרגיש דברים באופן מטפיזי, ואנו נדרשים להתייחס בכבוד ובדאגה לכל יצור בעל יכולת זו.

## תחושתיות וזכויות בעלי חיים
מקובל לייחס סנטיינטיות לבעלי החוליות, דהיינו בעלי חיים עם מערכת עצבים מרכזית שמורכבת ממוח, חוט שדרה ומערכת עצבים הקפית. במחלקת בעלי החוליות נכללים גם דגים וזוחלים. חרקים ורכיכות הם חסרי חוליות ולרוב אינם נחשבים סנטיינטיים. חוק צער בעלי החיים הישראלי מגדיר את בעלי החיים שהוא חל עליהם כ"בעל חוליות למעט אדם". 

בשיח על זכויות בעלי חיים מקובל לראות בהם יצורים בעלי תודעה ובעלי תחושה (*sentient beings*), המסוגלים לחוות הנאה וכאב. למשל, בסרט ארת'לינגס נאמר:

תומכי רווחת בעלי חיים בדרך כלל טוענים כי כל יצור חי זכאי, לכל הפחות, להגנה מפני סבל מיותר. כבר במאה ה-18 כתב הפילוסוף ג'רמי בנת'ם מאמר על עקרונות המוסר, ובו כלל השוואה בין עבדות לבין התעללות בבעלי חיים:

במאה ה-20 פותחו גישות המקנות זכויות לבעלי חיים על סמך תחושתיות על ידי פילוסופים דוגמת פיטר סינגר וגארי פרנציון. הגישה לפיה בעלי חיים הם יצורים בעלי יכולת להרגיש כאב, הובילה, בין השאר, את האיחוד האירופי לכלול סעיף מיוחד באמנת אמסטרדם (1997) בו נכתב שבעלי חיים הם יצורים בעלי תחושה, וכל מדינות האיחוד מחויבות להקדיש תשומת לב מלאה לצרכיהם ולרווחתם.

## תחושתיות ופילוסופיית התודעה
בפילוסופיה של התודעה, תחושתיות היא היכולת לחוות אירועים תפיסתיים באופן סובייקטיבי, בדומה לקווליה. יכולת זו שונה ממרכיבים אחרים של התודעה, בהם יצירתיות, אינטליגנציה, מודעות עצמית והתכוונות. תחושתיות היא רק אחד ממרכיבי התודעה.

פילוסופים אחדים, למשל קולין מקגין , מאמינים כי לעולם לא יימצא הסבר מדעי לתחושתיות. לפי גישה זו, היבטים אחרים של התודעה כפופים לחקר מדעי, אבל תחושתיות וחוויות סובייקטיביות לא יכולות לקבל הסבר רציונלי. לעומתם, פילוסופים אחרים, בהם דניאל דנט, המתנגד לזכויות בעלי החיים, טוענים כי כל ההיבטים של התחושתיות יוסברו בסופו של דבר על ידי המדע.

## קישורים חיצוניים
* אתיקה סביבתית, מאת זאב שטסל, האוניברסיטה העברית בירושלים, 2009.
* התפיסה המשתנה של בעלי חיים כבעלי תחושות ורגשות, מאת איאן ג'. ה. דנקן, מאמר שפורסם בכתב העת "חיות וחברה".
* 

## הערות שוליים

קטגוריה:זכויות בעלי חיים
Ĵ

**Ĵ** (אות קטנה: **ĵ**; שם האות **ĵo**, **ז'וֹ**) היא האות הארבע־עשרה באלפבית של שפת האספרנטו, והיא אחת משש האותיות בשפה עם סימנים דיאקריטים (ĉ ,ĝ ,ĥ ,ĵ ,ŝ ,ŭ). היא מייצגת את הצליל /ʒ/ (ז' כמו בז'אנר).

Ĵ מבוססת על האות J עם גג. ביוניקוד, ערכה של האות הגדולה Ĵ הוא U+0134, וערכה של האות הקטנה ĵ הוא U+0135. במקרים שבהם לא ניתן להקליד סימנים דיאקריטיים במקלדת, מקובל לייצג את האות בצירוף jh או jx.

האות מסמנת צליל דומה לזה של האות הצרפתית j, ומכיוון שבאספרנטו האות j כבר מייצגת את הצליל /j/. מכיוון שאספרנטו היא שפה פונטית (כל מילה נהגת כמו שהיא כתובה), אז בחלק מהמילים כתובות בצורה שונה מהמקור הלטיני, בעיקר החלפת האותיות g ו-j עם ĝ ו-ĵ. לדוגמה, המילה ג'יפ נכתבת באספרנטו *ĵipo* ב־ĵ, בעוד שבאנגלית היא נכתבת *jeep* ב־j; או המילה עיתונאי שנכתבת באספרנטו *ĵurnalisto*, בניגוד לאנגלית שבה המילה נכתבת *journalist*.

## שימושים נוספים
האות משמשת במתמטיקה, בין השאר, לייצוג וקטור יחידה ב-\mathbb{R}^3:
\mathbf{\hat{j}} = \begin{bmatrix}0\\1\\0\end{bmatrix}

## ראו גם
* ĉ
* ĝ
* ĥ
* ŝ
* ŭ

## קישורים חיצוניים

קטגוריה:אספרנטו
J
קטגוריה:סימנים דיאקריטיים
מוחארק (אי)

האי **מוחארק** (בערבית: **جزيرة المحرق**; בתעתיק מדויק: ג'זירת אלמחרק) הוא האי השני בגודלו ובחשיבותו בבחריין (אחרי האי הראשי בחריין), בו ממוקם נמל התעופה הבינלאומי של בחריין במרחק של כשבעה קילומטרים מצפון מזרח לבירת הממלכה מנאמה, המחוברת אליו בשלוש סוללות נושאות גשרים: סוללת שייח' עיסא , גשר שייח' חמד  וגשר שייח' ח'ליפה .

מבחינה מנהלית שייך האי למחוז מוחארק.

מצפון-מזרח לאי מחארק שוכנים האיים המלאכותים שבבנייה, אמוואג', המיועדים למגורים ולנופש. הם מחוברים לאי מחארק באמצעות סוללות. פרויקט שאפתני אחר הוא יצירת איים מלאכותיים דיאר אל-מוחארק (ديار المحرق) , מצפון לאי מחארק.

## היסטוריה

האי קרוי על שם העיר מוחארק, העיר הגדולה באי ובירתה לשעבר של בחריין.

## גלריה

קובץ:Bahrain17.JPG|סוללת שייח' עיסא בן סלמאן נושאת גשר, המחברת בין האי בחריין לאי מוחארק, כפי שנשקפת מהעיר מוחארק; נחנכה ב-1997.
קובץ:AradFort.jpg|מבצר עראד (قلعة عراد)  בעיירה עראד, השוכנת ממזרח לעיר מוחארק ומצפון-מערב לעיירה אל-חיד.


## לקריאה נוספת

## קישורים חיצוניים

* 
* Introducing Muharraq Island, Lonely Planet
* Bahrain is building its future and the masterplan is Diyar Al Muharraq, diyar.bh

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בחריין: איים
קטגוריה:איים במפרץ הפרסי
אלכסנדרו מוגיורוש

**אלכסנדרו מוגיורוש** (בהונגרית: **Mogyorós Sándor** וברומנית: **Alexandru Moghioroș**; 23 באוקטובר 1911 - 1 באוקטובר 1969) היה פוליטיקאי בכיר ברומניה, מראשי המשטר הקומוניסטי.

מוגיורוש נולד במשפחת איכרים הונגרים, ביישוב **סלונטה מארה** (Salonta Mare), בטרנסילבניה, אז חלק מהאימפריה האוסטרו-הונגרית ומ-1919 חלק מרומניה. הוא למד ארבע כיתות בבית ספר יסודי ושלוש כיתות בבית ספר מקצועי, כדי להיות מסגר. ב-1929 היה לחבר באיחוד הנוער הקומוניסטי ובהמשך חבר המפלגה הקומוניסטית הרומנית. מ-1933 היה לחבר ומזכיר הוועד המרכזי של איחוד הנוער הקומוניסטי. ב-1936 היה בין הנאשמים במשפטה של אנה פאוקר ונידון למאסר של 9 שנים ו-11 חודשים.

מוגיורוש שוחרר מהמאסר לאחר הפיכת 23 באוגוסט 1944 ומונה כאחראי מטעם המפלגה הקומוניסטית לפעולות במחוזות חונדוארה ומורש. הוא נבחר לאספה הלאומית הגדולה של רומניה והיה חבר בנשיאות שלה. מ-1950 מילא את תפקיד נשיא הוועד לאיסוף התוצרת החקלאית. מ-1954 היה לסגן ראש ממשלת רומניה עד 1965. חלק מתקופה זו היה סגן ראשון לראש הממשלה.

ב-1953 עמד מוגיורוש בראש ועדת המפלגה שחקרה את המקרה של אנה פאוקר. ב-1961 הכשיל את ניסיונם של יוסיף קישינבסקי ומירון קונסטנטינסקו להדיח את גאורגה גאורגיו-דז' והיה מנסח האישומים נגד "הסוטים ימינה".

## לקריאה נוספת
* ולדימיר טיסמניאנו, Stalinism pentru eternitate, היסטוריה פוליטית של הקומוניזם הרומני, הוצאת Humanitas, בוקרשט, 2014.

## קישורים חיצוניים

* Consiliul național pentru studierea arhivelor securității, עמודים 402 - 403 

קטגוריה:פוליטיקאים רומנים
קטגוריה:רומניה הקומוניסטית: אישים
קטגוריה:חברי האספה הלאומית הגדולה של רומניה
קטגוריה:מורשעים בעבירות על רקע אידאולוגי ברומניה
קטגוריה:הונגרים מטרנסילבניה
קטגוריה:רומנים שנולדו ב-1911
קטגוריה:רומנים שנפטרו ב-1969
אבולישניזם (תנועת זכויות בעלי חיים)

**אַבּוֹלִישֵׁנִיזְם** (**abolitionism**), המכונה לעיתים גם **התנועה לשחרור בעלי חיים**, היא תנועה חברתית הדוגלת במימוש זכויות בעלי חיים באמצעות שלילת כל שימוש בהם בידי בני אדם, מתוך ההשקפה כי לכל היצורים החיים, בני אדם ובעלי חיים כאחד, יש זכות יסוד: הזכות שלא יתייחסו אליהם כאל רכוש של אחרים. בין הדוברים הבולטים של תפישה זו הם גארי פרנציון, פרופסור למשפטים באוניברסיטת ראטגרס, והפילוסוף האמריקאי טום ריגן.

שם התנועה לקוח משמה האנגלי של התנועה לביטול העבדות, שתבעה לשים קץ לבעלות האדם על בני אדם אחרים. האבולישניזם מתנגדת לרווחת בעלי חיים בטענה שגישה זו מעגנת את זכות הקניין על בעלי חיים במקום להתנגד לה. ביטוי לכך הוא בדבריו של ריגן:  מטרת הדוגלים באבולישניזם היא ליצור שינוי בתפישה המוסרית והמשפטית המקובלת, שתגרום לשינוי המעמד המשפטי של בעלי חיים, והם לא ייחשבו יותר כחפצים שאפשר לרכוש אותם ולהשתמש בהם.

## עיקרי האבולישניזם
פעילי האבולישניזם קוראים לאתגר את התפישה המקובלת כי בעלי חיים מיועדים לשימוש ולניצול, על ידי קידום טבעונות ופתיחת דיון חברתי רחב בנושא זכויות בעלי החיים.

התנועה קבעה לעצמה שישה עקרונות יסוד:
* האבולישניסטים גורסים כי לכל היצורים החיים, בני אדם ובעלי חיים, יש הזכות הבסיסית שלא יתייחסו אליהם כאל רכוש של אחרים.
* בעקבות ההכרה בעיקרון הראשון, יש לבטל כל ניצול ממוסד של בעלי חיים, ולא לתמוך בפעילויות נקודתיות המקדמות את רווחתם.
* אנשי התנועה גורסים כי טבעונות היא הבסיס המוסרי לתפיסתם, ומימושה יתרחש באמצעים חינוכיים לא אלימים.
* לפי גישתם, לכל בעלי החיים מעמד מוסרי שווה, רק על בסיס היותם בעלי תחושתיות וללא תלות במאפיינים קוגניטיביים (הכרניים) אחרים.
* האבולישניסטים דוחים את האפליה על כל צורותיה, ובהן גזענות, סקסיזם, אפליית להט"ב, גילנות, יכולתנות, ואפליה מעמדית - כשם שהם דוחים סוגנות.
* האבולישניסטים מכירים בעֶקרון האי-אלימות כעֶקרון ליבה של התנועה לזכויות בעלי החיים.

פרנציון טוען שארגונים כמו "אנשים למען יחס מוסרי לבעלי חיים", הדואגים לזכויות בעלי החיים אך גם לרווחת בעלי חיים, גורמים לציבור הרחב להרגיש בנוח עם התפישה שבעלי החיים הם רכוש המיועד לניצול. לטענתו אין הבדל גדול בין ארגונים אלה לארגונים ותיקים, כמו עמותות צער בעלי חיים, שמטרתם העיקרית היא מניעת צער וסבל מבעלי חיים אך אינם מעוניינים בשחרורם.

יש הטוענים כי אין סתירה לוגית או מעשית בין שתי הגישות. תומכי גישת ה"רווחה" רואים את פעולותיהם כצעדים הדרגתיים למען אותה מטרה, אשר תושג בטווח הארוך, בזמן בטווח הקצר הם מתמקדים בהפחתת הסבל של בעלי חיים, מטרה שלרוב הציבור קל יותר להזדהות איתה.

בישראל אימצה תנועת שב"י את עקרונות התנועה לשחרור בעלי החיים, והיא פועלת באופן דומה לה.

## קישורים חיצוניים
* 

## הערות שוליים

קטגוריה:זכויות בעלי חיים
קטגוריה:טבעונות
כדורסל באולימפיאדת מלבורן (1956)

**[[אולימפיאדת מלבורן (1956)|אולימפיאדת 1956]]** נערכה במלבורן, אוסטרליה. תחרויות הכדורסל נערכו בין ה-22 בנובמבר ל-1 בדצמבר. זו הייתה תחרות כדורסל הרביעית במשחקים האולימפיים. בתחרות השתתפו 169 ספורטאים מ-15 נבחרות גברים. המשחקים נערכו בבניין התערוכה המלכותי.

נבחרת ארצות הברית () זכתה במדליית זהב בפעם הרביעית ברציפות.
## משתתפי התחרות
* המדינה המארחת - אוסטרליה
* אלופת העולם 1954 - ארצות הברית, ברזיל, הפיליפינים
* יתר הקבוצות הועלו מתחרות מקדימה

## שלב הבתים
### בית א'

### בית ב'

### בית ג'

### בית ד'

## שלב רבע הגמר
### בית א' של רבע גמר

### בית ב' של רבע גמר

## פלייאוף אליפות

### משחקים עבור המקומות 5-8

### משחק הגמר

## הדירוג הסופי

## קישורים חיצוניים

* תיאור התחרות באתר אולימפי
* נתונים מאתר פיב"א

*
1956
קטגוריה:ענפי ספורט באולימפיאדת מלבורן (1956)
קטגוריה:תחרויות כדורסל ב-1956
קטגוריה:תחרויות כדורסל באוסטרליה
דיפלודקטיליים

[ממוזער|Tukutuku rakiurae [הסוואה בעולם החי|מוסווית.]]
**דיפלודקטיליים** (שם מדעי: Diplodactylidae) היא משפחה בת כ-190 מינים של לטאות מאינפרא סדרת דמויי שממית, החיות באוסטרליה, ניו זילנד וניו קלדוניה.

## מאפיינים
לטאות אלה מזכירות את השממיות בהיותן  בעלות רגליים רחבות, עור חלק ועיניים נטולות עפעפיים וכמו קרוביהן גם הן חיות ליליות. הן ניזונות מהחי ומהצומח כאחת ומוצלחות מאוד בציד חרקים. הן מסוגלות לטפס על קירות אנכיים באמצעות כפותיהן השטוחות. מקצתן מסוגלות אף לקפוץ לגובה.

## מיון
* משפחה דיפלודקטיליים (Diplodactylidae)
**סוג *Amalosia*
**סוג *Bavayia*
**סוג *Correlophus*
**סוג ומין יחיד *Crenadactylus ocellatus*
**סוג ומין יחיד *Dactylocnemis pacificus*
**סוג *Dierogekko*
**סוג *Diplodactylus*
**סוג *Eurydactylodes*
**סוג ומין יחיד *Hesperoedura reticulata*
**סוג *Hoplodactylus*
**סוג *Lucasium*
**סוג *Mniarogekko*
**סוג *Mokopirirakau*
**סוג *Naultinus*
**סוג ומין יחיד *Nebulifera robusta*
**סוג ומין יחיד *Oedodera marmorata*
**סוג *Oedura*
**סוג ומין יחיד *Paniegekko madjo*
**סוג *Pseudothecadactylus*
**סוג *Rhacodactylus*
**סוג *Rhynchoedura*
**סוג *Strophurus*
**סוג ומין יחיד *Toropuku stephensi*
**סוג ומין יחיד *Tukutuku rakiurae*
**סוג *Woodworthia*

## קישורים חיצוניים

קטגוריה:בעלי חיים שתוארו ב-1954
קטגוריה:טקסונים שתוארו בידי גארת' אנדרווד
קטגוריה:דמויי שממית
Snarky Puppy

**Snarky Puppy ** (בתעתיק עברי: **סנארקי פאפי**, בתרגום חופשי: **[[כלבלב]] [[ציניקן]]-[[סרקסטי]]**) הוא הרכב פיוז'ן-ג'אז אינסטרומנטלי אמריקאי בהנהגת הבסיסט, המלחין והמפיק מייקל ליג.

## היסטוריה
ההרכב הוקם ב-2004 בדנטון, טקסס, ורבים מחברים נפגשו באוניברסיטת צפון טקסס. ההרכב מונה היום קולקטיב של כ-40 מוזיקאים, המכונים ה"פאמ" (קיצור של המילה Family) באלבומים ובהופעות. המוזיקאים מנגנים על מגוון רחב של כלי נגינה בהם גיטרות, קלידים, פסנתרים, תופים, כלי הקשה, כלי נשיפה וכלי מיתר. חברים בלהקה הופיעו בעבר עם אמנים כאריקה באדו, מרקוס מילר, ג'סטין טימברלייק, רוי הרגרוב, סנופ דוג, דייוויד קרוסבי וקירק פרנקלין, וכן חברים בהרכבים נוספים. ההרכב מרבה לשתף פעולה עם מוזיקאים אורחים.

ב-2014 זכו עם הזמרת להלה האת'ווי בפרס גראמי בקטגוריית הופעת ה-R&B הטובה ביותר עבור גרסת הכיסוי לשירה של ברנדה ראסל "Something" מהאלבום Family Dinner - Volume 1. ההרכב זכה בפרס פעם נוספת ב-2016, הפעם עם תזמורת המטרופול הדנית, בקטגוריית האלבום האינסטרומנטלי העכשווי הטוב ביותר על אלבומם המשותף, "Sylva". ב-2017 זכה ההרכב בפרס גראמי בקטגוריית האלבום האינסטרומנטלי העכשווי הטוב ביותר, עבור אלבומם Culcha Vulcha.

בשנת 2023 זכו בפרס גראמי לאלבום האינסטרומנטלי העכשווי הטוב ביותר על *Empire Central.*

## חברי ההרכב
בהרכב משתתפים כ-40 מוזיקאים, מתוכם הרכב הליבה מונה את:
* מייקל ליג - גיטרה בס, מקלדת בס, גיטרת בריטון
* קורי הנרי - קלידים
* שון מרטין - קלידים
* ביל לורנס - קלידים
* ג'סטין סטנטון - קלידים, חצוצרה, פלוגלהורן
* בובי ספארקס - קלידים
* קיילב שון - קלידים
* בוב לנזטי - גיטרות
* מארק לטיירי - גיטרות
* כריס מקווין - גיטרות
* מייק "מאז" מאהר - חצוצרה, פלוגלהורן
* ג'יי ג'נינגס - חצוצרה, פלוגלהורן
* כריס בולוק - סקסופון טנור, חליל צד, קלרינט, קלרינט בס
* בוב ריינולדס - סקסופון טנור
* זאק ברוק - כינור
* רוברט "ספוט" סירייט - תופים
* לרנל לואיס - תופים
* ג'ייסון "JT" תומאס - תופים
* נייט וורת' - כלי הקשה
* מרסלו וולוסקי - כלי הקשה
* קייטה אוגאווה - כלי הקשה

## דיסקוגרפיה
### אלבומי אולפן

## קישורים חיצוניים

* 

* אתר ההרכב
* אתר GroundUp Records

קטגוריה:מוזיקאים אמריקאים
קטגוריה:הרכבי ג'אז
קטגוריה:להקות זוכות פרס גראמי
קטגוריה:להקות שהוקמו בשנת 2004
קטגוריה:טקסס: להקות
דמויי שממית

**דמויי שממית** (שם מדעי: Gekkota) היא אינפרא-סדרה בתת-סדרת הלטאות שבסדרת הקשקשאים. רוב מיני הקבוצה בעלי כריות שטוחות על אצבעותיהם, עיניהם גדולות וחסרות עפעפיים, ולסתותיהם רחבות וגדולות. חלקם גם מסוגלים להשמיע קולות רועשים, ובהם הגקו הענקי. 

דמויי השממית הן לטאות קטנות הפעילות בעיקר בלילה ונפוצות כמעט בכל העולם, כולל במבנים אנושיים. רבים מהם מצטיינים בהסוואה מתוחכמת ביותר, המעלימה אותם מעיני טורפים ומטרפם, הכולל בעיקר חרקים ופרוקי-רגליים.

## מיון
* אינפרה-סדרה דמויי שממית (*Gekkota*)
*** משפחת שממיתיים (*Gekkonidae*).
*** משפחת לטאות חסרי-רגל (*Pygopodidae*).
*** משפחת קרפודטיליים (*Carphodactylidae*).
*** משפחת דיפלודקטיליים (*Diplodactylidae*).
*** משפחת ספארוקטיליים (*Sphaerodactylidae*).
*** משפחת מניפניתיים (*Phyllodactylidae*).
*** משפחת אובלפריים (*Eublepharidae*).

בעבר גם משפחת הדיבמיים (*Dibamidae*), השתייכה לקבוצה, אולם במשך היא הפכה לאינפרא-סדרה עצמאית.

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1817
קטגוריה:טקסונים שתוארו בידי ז'ורז' קיווייה
קטגוריה:אינפרא-סדרות בעלי חיים